kalixlouiis/myanmar-wikipedia-corpus huggingface dataset:
ထို့နောက်တွင် အမျိုးသားညီညွတ်ရေးအစိုးရ ပေါ်လာကာ ယင်းက ဦးဒူဝါလရှီးလ ကို ယာယီသမ္မတ ဟု သတ်မှတ်ထားသည်။
သမိုင်းကြောင်း မြန်မာနိုင်ငံသည် ၁၉၄၈ခုနှစ် ဇန်နဝါရီလ ၄ ရက်နေ့တွင် ဗြိတိန်တို့ထံမှ လွတ်လပ်ရေးရရှိပြီးသည့်နောက်တွင် နိုင်ငံအုပ်ချုပ်ရေးနှင့် နိုင်ငံအကြီးအကဲအဖြစ် သမ္မတရာထူးအဖြစ် သတ်မှတ်ပြဋ္ဌာန်းခဲ့သည်။
ရာထူးအားဖြင့် သမ္မတသည် နိုင်ငံအကြီးအကဲဖြစ်သော်လည်း အုပ်ချုပ်ရေးအဖွဲ့ဖြစ်သည့် အစိုးရအဖွဲ့အကြီးအကဲမှာမူ နိုင်ငံတော်ဝန်ကြီးချုပ်ဖြစ်သည်။
တစ်နည်းအားဖြင့် ၁၉၄၇ခုနှစ် ဖွဲ့စည်းပုံအခြေခံ ဥပဒေတွင် ပြဋ္ဌာန်းထားချက်များအရ သမ္မတသည် ဂုဏ်ထူးဆောင်သမ္မတဖြစ်ပြီး အုပ်ချုပ်ရေးအာဏာ အနည်းငယ်သာရှိပေသည်။
လွှတ်တော် ဖျက်သိမ်းထားချိန်များနှင့် ရွေးကောက်ပွဲကြားကာလများ အတွင်း အုပ်ချုပ်ရေးဆိုင်ရာ လစ်ဟင်းမှုများမဖြစ်ပေါ်စေရန် သမ္မတမှ ယာယီတာဝန်ယူ အုပ်ချုပ်ပေးခြင်းမျိုးသာ ရှိပေသည်။
ထို ပါလီမန် ဒီမိုကရေစီခေတ် တစ်လျောက်တွင် သမ္မတအဖြစ် တာဝန်ယူခဲ့ကြသူများမှာ- စဝ်ရွှေသိုက် ဦးဘဦး နှင့် ဦးမန်းဝင်းမောင် တို့ဖြစ်ကြသည်။
သို့ရာတွင် ၁၉၆၂ခုနှစ် ဗိုလ်ချုပ်ကြီးနေဝင်းဦးဆောင်သည့် တပ်မတော်မှ အာဏာသိမ်းယူမှုဖြစ်ပွားပြီးသည့်နောက်တွင် အထက်ပါ ဖွဲ့စည်းပုံ အခြေခံ ဥပဒေအား ဖျက်သိမ်းလိုက်သဖြင့် ပါလီမန်ဒီမိုကရေစီ စနစ် နှင့်အတူ သမ္မတရာထူးလည်း တစ်ပါတည်း ဖျက်သိမ်းခံရပြီးဖြစ်သည်။
ထိုနောက် ၁၉၇၄ခုနှစ် ဖွဲ့စည်းပုံအခြေခံ ဥပဒေအရ တစ်ပါတီ စနစ်ကို ကျင့်သုံးပြီး အစိုးရအဖွဲ့အကြီးအကဲသည် သမ္မတ ဖြစ်ကြောင်း ပြဋ္ဌာန်းသဖြင့် သမ္မတသည် အာဏာပိုင်ဖြစ်လာသည်။
ထို ဖွဲ့စည်းပုံအရ တာဝန်ယူခဲ့ကြသည့် သမ္မတများမှာ- ဦးနေဝင်း ဦးစန်းယု ဦးစိန်လွင် ဦးအေးကို နှင့် ဒေါက်တာမောင်မောင် တို့ဖြစ်ကြသည်။
၁၉၈၈ ခုနှစ် ၈၈၈၈ အရေးတော်ပုံ အပြီးတွင် တပ်မတော်မှ တစ်ဖန်အာဏာသိမ်းယူလိုက်ခြင်းဖြင့် ၁၉၇၄ ခုနှစ်ဖွဲ့စည်းပုံ ပယ်ဖျက်ခံလိုက်ရသည့်နောက်တွင် စစ်အုပ်ချုပ်ရေးကာလများတွင် စစ်ဦးစီးချုပ်များဖြစ်သည့် ဗိုလ်ချုပ်ကြီးစောမောင် နှင့် ဗိုလ်ချုပ်မှူးကြီးသန်းရွှေ တို့ကသာ တိုင်းပြည်ကို တိုက်ရိုက်အုပ်ချုပ်ခဲ့ကြသဖြင့် ဖွဲ့စည်းအုပ်ချုပ်ပုံ အခြေခံဥပဒေအား လိုက်နာကျင့်သုံးခြင်း မရှိသည့် ကာလဖြစ်သည်။
အစိုးရအဖွဲ့အကြီးအကဲ အဖြစ်သော်လည်း၊ နိုင်ငံအကြီးအကဲ အဖြစ်သော်လည်းကောင်း သမ္မတအုပ်ချုပ်ရေးပုံစံ မဖြစ်ခဲ့ပေ။
သို့သော် အစိုးရအဖွဲ့ကို ဦးဆောင်ရန်အတွက် ဝန်ကြီးချုပ် တစ်ဦးကို ခန့်အပ်ခဲ့သည်။
၂၀၀၈ခုနှစ်ဖွဲ့စည်းပုံ အခြေခံဥပဒေပါ ပြဋ္ဌာန်းချက်များအရ နိုင်ငံတော် သမ္မတသည် နိုင်ငံအကြီးအကဲဖြစ်သည် သာမက အစိုးရအဖွဲ့အကြီးအကဲပါ ဖြစ်သည်ဟု ဆိုသည်။
ထို့ဖြင့် ၂၀၁၁ခုနှစ် ဖေဖော်ဝါရီလ၊ ၄ရက်နေ့တွင် ပြည်ထောင်စုလွှတ်တော်မှ ရွေးကောက်ခံ ကိုယ်စားလှယ်များနှင့် စစ်ဘက်မှ ကိုယ်စားလှယ်များ ပါဝင်သည့် သမ္မတရွေးချယ်တင်မြောက်ရေးအဖွဲ့၏ မဲပေးဆုံးဖြတ်ချက်များအရ ဦးသိန်းစိန်သည် သမ္မတဖြစ်လာသည်။
နိုင်ငံတော် သမ္မတ၏တာဝန်နှင့် လုပ်ပိုင်ခွင့်များ ၂၀၀၈ မြန်မာနိုင်ငံ ဖွဲ့စည်းပုံ အခြေခံဥပဒေအရ နိုင်ငံတော်သမ္မတ၏ တာဝန်နှင့် လုပ်ပိုင်ခွင့်များမှာ အောက်ပါအတိုင်း ဖြစ်သည်။
၂၀၂။
နိုင်ငံတော် သမ္မတသည် ပြည်ထောင်စုလွှတ်တော်၏ သဘောတူညီချက်ဖြင့် (က) ပြည်ထောင်စုအစိုးရဝန်ကြီးဌာနများကို လိုအပ်သလို သတ်မှတ်နိုင်သည်။
ထို့ပြင် သတ်မှတ်ဦးရေကို တိုးခြင်း၊ လျှော့ခြင်း ပြုနိုင်သည်။
နိုင်ငံတော် သမ္မတသည် ပြည်ထောင်စုလွှတ်တော်အား တာဝန်ခံရမည်။
ဒုတိယ သမ္မတများသည် နိုင်ငံတော် သမ္မတအားလည်းကောင်း၊ နိုင်ငံတော် သမ္မတမှတစ်ဆင့် ပြည်ထောင်စုလွှတ်တော်အားလည်းကောင်း တာဝန်ခံရမည်။
နိုင်ငံတော် သမ္မတသည် ဥပဒေနှင့်အညီ (က) ဂုဏ်ထူးဆောင်ဘွဲ့များ၊ ဂုဏ်ထူးဆောင်တံဆိပ်များ ချီးမြှင့်အပ်နှင်းခြင်းပြုနိုင်သည်။
နိုင်ငံတော် သမ္မတသည် ပြည်ထောင်စုလွှတ်တော်၏ သဘောတူညီချက်ဖြင့် နိုင်ငံခြားတိုင်းပြည်များနှင့် သံတမန်ဆက်သွယ်ခြင်း၊ သံတမန်အဆက်အသွယ်ဖြတ်တောက်ခြင်းပြုနိုင်သည်။
သို့ရာတွင် ချက်ချင်းအရေးယူဆောင်ရွက်ရန် လိုအပ်သည့်အခြေအနေမျိုး၌ နိုင်ငံတော် သမ္မတသည် အမျိုးသား ကာကွယ်ရေးနှင့် လုံခြုံရေးကောင်စီနှင့် ညှိနှိုင်းလျက် နိုင်ငံခြားတိုင်းပြည်တစ်ခုနှင့် သံတမန်အဆက်အသွယ် ဖြတ်တောက်နိုင်သည်။
နိုင်ငံတော် သမ္မတသည် ဥပဒေနှင့်အညီ ဝန်ထမ်းအဖွဲ့အစည်း အကြီးအမှူးများကို ခန့်အပ်ခြင်း၊ ထုတ်ပယ်ခြင်း ပြုနိုင်သည်။
နိုင်ငံတော် သမ္မတသည် ဥပဒေနှင့်အညီ (က) ပြည်ထောင်စုလွှတ်တော်၏ အတည်ပြုချက်ဖြင့် ဆောင်ရွက်ခွင့်ရှိသော အပြည်ပြည်ဆိုင်ရာ၊ ဒေသဆိုင်ရာ (သို့မဟုတ်) နိုင်ငံအချင်းချင်းဆိုင်ရာစာချုပ်များကို ချုပ်ဆိုခြင်း၊ အတည်ပြုဆောင်ရွက်ခြင်း၊ ပယ်ဖျက်ခြင်း၊ စာချုပ်များမှ နုတ်ထွက်ခြင်း ပြုရမည်။
နိုင်ငံတော် သမ္မတသည် နိုင်ငံတော်၏မူဝါဒများနှင့် နိုင်ငံတော်၏အခြေအနေအရပ်ရပ်တို့ကို ပြည်ထောင်စုလွှတ်တော်အစည်းအဝေး‌‌တွင် ဖြစ်စေ၊ ပြည်သူ့လွှတ်တော် (သို့မဟုတ်) အမျိုးသားလွှတ်တော်အစည်းအဝေးတွင်ဖြစ်စေ၊ နိုင်ငံတစ်ဝန်းလုံးသို့ဖြစ်စေ အခါအားလျော်စွာ မိန့်ခွန်းပြောကြားခွင့်၊ သဝဏ်လွှာပေးပို့ခွင့်ရှိသည်။
(က) နိုင်ငံတော်သမ္မတသည် ပြည်ထောင်စုလွှတ်တော်အစည်းအဝေးတစ်ခုနှင့် တစ်ခုအကြား ဘဏ္ဍာငွေ အရအသုံးဆိုင်ရာ ကိစ္စရပ်များမှအပ ချက်ချင်းအရေးယူဆောင်ရွက်ရန် လိုအပ်သော အုပ်ချုပ်ရေးဆိုင်ရာကိစ္စရပ်များအတွက် ဥပဒေ ကဲ့သို့ အာဏာတည်သောအမိန့်ကို ထုတ်ပြန်ခွင့်ရှိသည်။
(ခ) နိုင်ငံတော်သမ္မတသည် ပုဒ်မခွဲ(က)အရ ထုတ်ပြန်ခဲ့သည့် ဥပဒေကဲ့သို့ အာဏာတည်သောအမိန့်ကို ရုပ်သိမ်းခြင်းမရှိလျှင် ယင်းအမိန့်ထုတ်ပြန်သည့်နေ့ရက်မှ ရက်ပေါင်း ၆၀ အတွင်း ကျင်းပသော အနီးကပ်ဆုံး ပြည်ထောင်စုလွှတ်တော်အစည်းအဝေးသို့ တင်ပြ၍ အတည်ပြုချက်ရယူရမည်။
ရက်ပေါင်း ၆၀ အတွင်း ပြည်ထောင်စုလွှတ်တော်အစည်းအဝေးကျင်းပရန် မရှိလျင် ပြည်ထောင်စုလွှတ်တော် အထူးအစည်းအဝေးကို ခေါ်ယူကျင်းပစေ၍ အတည်ပြုချက်ရယူရမည်။
(ဃ) နိုင်ငံတောသမ္မတသည် ပြည်ထောင်စုလွှတော်၏ သဘောတူညီချက်ဖြင့် ထိုဥပဒေကဲ့သို့ အာဏာတည်သောအမိန့်ကို လိုအပ်သောကာလအပိုင်းအခြားအထိ ဆက်လက်အတည်ဖြစ်စေနိုင်သည်။
နိုင်ငံတော်သမ္မတသည် ဖွဲ့စည်းပုံအခြေခံဥပဒေအရသော်လည်းကောင်း၊ ဥပဒေတစ်ရပ်ရပ်အရသော်လည်းကောင်း၊ မိမိအားအပ် နှင်း ထားသည့် တာဝန်နှင့်လုပ်ပိုင်ခွင့်များကို ကျင့်သုံးဆောင်ရွက်မှု သို့တည်းမဟုတ် ကျင့်သုံးဆောင်ရွက်သည့်အနေဖြင့် ပြုခဲ့သောပြုလုပ်မှု အတွက် မည်သည့်လွှတ်တော်၊ မည်သည့်တရားရုံးတွင်မျ ဖြေရှင်းရန် တာဝန်မရှိစေရ။
နိုင်ငံတော်သမ္မတ၏ ခံစားခွင့် အိမ်တော် နိုင်ငံတော်သမ္မတသည် နေပြည်တော်ရှိ သမ္မတအိမ်တော်တွင် နေထိုင်ပိုင်ခွင့်ရှိသည်။
လစာ ၁၉၄၈ခုနှစ် နိုင်ငံတော်သမ္မတ လစာနှင့် စရိတ်ငွေများ အက်ဥပဒေအရ နိုင်ငံတော်သမ္မတအား လစာငွေကျပ် ၅၀၀၀ ပေးအပ်သည်။
ထိုလစာအပေါ် အခွန်ကောက်ခံခြင်း မရှိစေရပေ။
ထို့အပြင် သမ္မတအိမ်တော်နှင့် ယာဉ်ရထားများသုံးစွဲခွင့်ရှိသည်။
လစာအပြင် တစ်နှစ်လျှင် ဧည့်ခံစရိတ် ငွေကျပ် ၂၄၀၀၀၊တိုင်းခန်းလှည့်လည်စရိတ် ငွေကျပ် ၇၅၀၀၀တို့ထက်မပိုစေ၍ သုံးစွဲခွင့်ရှိသည်။
၂၀၁၁ ခုနှစ်နောက်ပိုင်းတွင် နိုင်ငံတော်သမ္မတ၏လစာသည် တစ်လလျှင် ကျပ်သိန်း ၅၀ဖြစ်သည်။
ဦးသိန်းစိန်လက်ထက်တွင် တိုင်းပြည်ဘဏ္ဍာရေးကြောင့် တစ်လလျှင် ကျပ် ၁၅သိန်းသာ ရယူခဲ့ပြီး ၂၀၁၄ခုနှစ် ဧပြီလတွင်မှသာ ကျပ်သိန်း ၅၀ စတင်ခံစားခဲ့သည်။
သမ္မတအနေဖြင့် ဥပဒေပါ လစာ မယူခြင်းမှာ ဥပဒေကို ချိုးဖောက်ရာရောက်ကြောင်း ထိုစဉ်က အမျိုးသားလွှတ်တော်ဥက္ကဋ္ဌ ဦးခင်အောင်မြင့်က ပြောကြားခဲ့သေးသည်။
သမ္မတများ စာရင်း (၂၀၁၁-လက်ရှိ) № ပုံ အမည်(မွေးဖွား-သေဆုံး) သက်တမ်း နိုင်ငံရေးပါတီအစိုးရအဖွဲ့ ပြည်ထောင်စုလွှတ်တော်စတင်ပြီးဆုံးရက်ပေါင်း ၁။
80px ဦးသိန်းစိန်(၁၉၄၅-) ၃၀ မတ် ၂၀၁၁ ၃၀ မတ် ၂၀၁၆ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီIUSDP-တပ်မတော် ၂၀၀၈ ဖွဲ့စည်းပုံ အ​ခြေခံဥပ​ဒေအရ ခန့်အပ်​သော ပြည်ထောင်စု သမ္မတမြန်မာနိုင်ငံတော်၏ ပထမဦးဆုံး သမ္မတ ၂။
80px ဦးထင်ကျော်(၁၉၄၆–) ၃၀ မတ် ၂၀၁၆ ၂၁ မတ် ၂၀၁၈ အမျိုးသားဒီမိုကရေစီအဖွဲ့ချုပ် IINLD-တပ်မတော် ပြည်ထောင်စု သမ္မတမြန်မာနိုင်ငံတော်၏ ဒုတိယမြောက် သမ္မတပထမဦး​ဆုံး​အရပ်သားသမ္မတ - ဦးမြင့်ဆွေ ၂၁ မတ် ၂၀၁၈ ၃၀ မတ် ၂၀၁၈ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ II NLD—တပ်မတော် ၂၀၁၈ ခုနှစ် မတ်လ ၂၁ ရက်နေ့တွင် ဦးထင်ကျော်က သမ္မတရာထူးမှ နုတ်ထွက်ခဲ့ပြီးနောက် ဒုတိယသမ္မတ ဦးမြင့်ဆွေသည် မြန်မာနိုင်ငံအခြေခံဥပဒေ အရ သမ္မတသစ် မရွေးချယ်မီ ခုနစ်ရက်အတွင်း ယာယီသမ္မတ အဖြစ် ဆောင်ရွက်သည်။
80px ဦးဝင်းမြင့်(၁၉၅၁–) ၃၀ မတ် ၂၀၁၈ ၁ ဖေဖော်ဝါရီ ၂၀၂၁ အမျိုးသားဒီမိုကရေစီအဖွဲ့ချုပ် IINLD-တပ်မတော် ဦးထင်ကျော် နုတ်ထွက်ပြီးနောက် နိုင်ငံတော် သမ္မတသစ်အဖြစ် ရွေးကောက်ခံရသည်။
- ဦးမြင့်ဆွေ ၁ ဖေဖော်ဝါရီ ၂၀၂၁ ၂၂ ဇူလိုင် ၂၀၂၄ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ နိုင်ငံတော်စီမံအုပ်ချုပ်ရေးကောင်စီ ၂၀၂၁ ခုနှစ်တွင် အာဏာသိမ်းပြီးနောက် ရာထူးကို ရယူထားသည်။
- 80px ဗိုလ်ချုပ်မှူးကြီး မင်းအောင်လှိုင် ၂၂ ဇူလိုင် ၂၀၂၄ တပ်မတော် ပြည်ထောင်စုအစိုးရအဖွဲ့ (၂၀၂၁-လက်ရှိ) နိုင်ငံတော်စီမံအုပ်ချုပ်ရေးကောင်စီ ၂၀၂၁ ခုနှစ်တွင် အာဏာသိမ်းပြီးနောက် ရာထူးကို ရယူထားသည်။
နောက်ဆုံး ရွေးကောက်ပွဲ ၂၀၁၅ ခုနှစ် အထွေထွေရွေးကောက်ပွဲကို နိုဝင်ဘာလ ၈ ရက်နေ့တွင် တစ်နိုင်ငံလုံးတွင် ကျင်းပခဲ့ကာ အမျိုးသားဒီမိုကရေစီအဖွဲ့ချုပ်မှ မဲအပြတ်အသတ်အနိုင်ရရှိခဲ့ပြီး အရပ်သားသမ္မတအဖြစ် ဦးထင်ကျော် ကို တင်မြှောက်ခဲ့သည်။
အမျိုးသားဒီမိုကရေစီ အဖွဲ့ချုပ်ခေါင်းဆောင်ဒေါ်အောင်ဆန်းစုကြည်သည် လွှတ်တော်၏ ဥပဒေပြုမှုနှင့် နိုင်ငံတော် သမ္မတ၏ခန့်အပ်မှုကြောင့် နိုင်ငံတော်၏ အတိုင်ပင်ခံပုဂ္ဂိုလ် ရာထူးအား စတင်တာဝန်ထမ်းဆောင်နိုင်ခဲ့သည်။
၂၀၂၀ ခုနှစ် နိုဝင်ဘာ ၈ ရက်နေ့တွင် နောက်ဆုံးအကြိမ်ကျင်းပပြီး အမျိုးသားဒီမိုကရေစီအဖွဲ့ချုပ်က သောင်ပြိုကမ်းပြို အနိုင်ရရှိခဲ့သည်။
ရွေးကောက်ပွဲရလဒ်တွင် မဲသမာမှုများရှိသည်ဟု အကြောင်းပြ၍ ကာကွယ်ရေးဦးစီးချုပ် ဗိုလ်ချုပ်မှူးကြီးမင်းအောင်လှိုင်သည် ၂၀၂၁ ခုနှစ် ဖေဖော်ဝါရီလ ၁ ရက်နေ့တွင် နိုင်ငံတော်အာဏာကိုသိမ်းယူခဲ့ပြီး နိုင်ငံတော်သမ္မတ ဦးဝင်းမြင့်၊ နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်ကို ဝေါ်ကီတော်ကီ ပိုင်ဆိုင်မှု အပါအဝင် အခြားအမှုများဖြင့် တရားစွဲပြီး နိုင်ငံထိပ်သီး ဝန်ကြီးများကို ဖမ်းဆီး၍ ပုဒ်မှအသီးသီးတပ်ကာ တရားရင်ဆိုင်စေခဲ့သည်။
အခြားကြည့်ရန် မြန်မာနိုင်ငံ၏ နိုင်ငံရေး မြန်မာနိုင်ငံ၏ သမ္မတများ စာရင်း မြန်မာနိုင်ငံ၏ ဒုတိယ သမ္မတ မြန်မာနိုင်ငံတော်၏ ဝန်ကြီးချုပ်များ ကိုးကား ကဏ္ဍ:မြန်မာနိုင်ငံ၏ နိုင်ငံတော်အကြီးအကဲများ။
ပြည်ထောင်စုလွှတ်တော် () သည် ပြည်ထောင်စုမြန်မာနိုင်ငံ၏ လွှတ်တော်နှစ်ရပ်ပေါင်း ဥပဒေပြုလွှတ်တော် ဖြစ်ပြီး ၁၉၄၇ ခုနှစ်တွင် ဖွဲ့စည်းခဲ့ပြီး ၁၉၆၂ ခုနှစ်တွင် တော်လှန်ရေးကောင်စီမှ ဖျက်သိမ်းခဲ့သည်။
ပြည်ထောင်စုလွှတ်တော်တွင် အထက်လွှတ်တော် (လူမျိုးစုလွှတ်တော်)နှင့် အောက်လွှတ်တော် (ပြည်သူ့လွှတ်တော်) တို့ ပါဝင်သည်။
ကိုးကား ကဏ္ဍ:မြန်မာနိုင်ငံ၏ လွှတ်တော်များ။
လူမျိုးစုလွှတ်တော် () သည် ပြည်ထောင်စု မြန်မာနိုင်ငံ ပြည်ထောင်စုလွှတ်တော်၏ အထက်လွှတ်တော် ဖြစ်ပြီး ၁၉၄၈ ခုနှစ်တွင် စတင်ဖွဲ့စည်းခဲ့သည်။
လူမျိုးစုလွှတ်တော်သည် မြန်မာနိုင်ငံတွင်းရှိ တိုင်းရင်းသား လူမျိုးစုများအား ပြည်ထောင်စုအုပ်ချုပ်ရေးတွင် ပါဝင်နိုင်စေရန် ဖွဲ့စည်းခဲ့ခြင်းဖြစ်သည်။
လူမျိုးစုလွှတ်တော်တွင် အမတ်နေရာ ၁၂၅ နေရာပါဝင်ပြီး ပြည်နယ်နှင့် တိုင်းအသီးသီးမှ ကိုယ်စားလှယ်များဖြင့် ဖွဲ့စည်းထားသည်။
ရှမ်းပြည်နယ်အတွက် ၂၅ နေရာ၊ ကချင်ပြည်နယ်အတွက် ၁၂ နေရာ၊ ချင်းဝိသေသတိုင်း (ယခု ချင်းပြည်နယ်) အတွက် ၈ နေရာ၊ ကရင်နီပြည်နယ် (ယခု ကယားပြည်နယ်) အတွက် ၃ နေရာ၊ ကရင်လူမျိုးများအတွက် ၂၄ နေရာနှင့် အင်္ဂလိပ်-မြန်မာကပြားများ အတွက် ၄ နေရာအပါအဝင် အခြားနယ်မြေများ (တိုင်းများအပါအဝင်) အတွက် ၅၃ နေရာ တို့ဖြစ်သည်။
၁၉၆၂ ခုနှစ်တွင် ဦးနေဝင်း မှ အာဏာသိမ်းပြီးနောက် လူမျိုးစုလွှတ်တော်ကို ဖျက်သိမ်းခဲ့သည်။
လူမျိုးစုလွှတ်တော် ဥက္ကဋ္ဌများ စဝ်ရွှေသိုက် (၁၉၅၂-၁၉၆၀) စဝ်ခွန်ကြည် (၁၉၆၀-၁၉၆၂) ကိုးကား ကဏ္ဍ:မြန်မာနိုင်ငံ၏ လွှတ်တော်များ။
ပြည်သူ့လွှတ်တော် () သည် ပြည်ထောင်စု မြန်မာနိုင်ငံ ပြည်ထောင်စုလွှတ်တော်၏ အောက်လွှတ်တော် ဖြစ်ပြီး ၁၉၄၈ ခုနှစ်တွင် စတင်ဖွဲ့စည်းခဲ့သည်။
၁၉၆၂ ခုနှစ်တွင် ဦးနေဝင်း မှ အာဏာသိမ်းပြီးနောက် လွှတ်တော်ကို ဖျက်သိမ်းခဲ့သည်။
ပြည်သူ့လွှတ်တော် ဥက္ကဋ္ဌများ ဦးမြ ဗိုလ်မှူးအောင် မန်းဘဆိုင် ကိုးကား ကဏ္ဍ:မြန်မာနိုင်ငံ၏ လွှတ်တော်များ ကဏ္ဍ:ပြည်သူ့လွှတ်တော်။
ပြည်သူ့လွှတ်တော် () သည် ပြည်ထောင်စု ဆိုရှယ်လစ်သမ္မတ မြန်မာနိုင်ငံတော်၏ တစ်ခုတည်း​သော ဥပဒေပြုလွှတ်တော်ဖြစ်သည်။
၁၉၇၄ ခုနှစ် ဖွဲ့စည်းပုံ အခြေခံဥပဒေအရ ဖွဲ့စည်းခဲ့ပြီး ၁၉၈၈ ခုနှစ်တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့မှ ဖျက်သိမ်းခဲ့သည်။
၁၉၆၂ ခုနှစ်တွင် ပြည်ထောင်စုတော်လှန်ရေးကောင်စီအဖွဲ့မှ အာဏာရယူပြီးနောက် ၁၉၆၂ ခုနှစ်မှ ၁၉၇၄ ခုနှစ်အထိ ဥပဒေပြုလွှတ်တော် ဟူ၍ မရှိခဲ့ဘဲ တော်လှန်ရေးကောင်စီမှသာ အုပ်ချုပ်ခဲ့သည်။
၁၉၇၄ ခုနှစ် ဖွဲ့စည်းပုံ အခြေခံဥပဒေ အခန်း(၄)အရ ပြည်သူ့လွှတ်တော်သည် နိုင်ငံတော်၏ အမြင့်ဆုံး အာဏာပိုင်အဖွဲ့အစည်းဖြစ်သည်။
နိုင်ငံတော်ကောင်စီနှင့် ဗဟိုအာဏာပိုင်အဖွဲ့အစည်းများကို ပြည်သူ့လွှတ်တော်ကဖွဲ့စည်းပေးရသည်။
မြန်မာ့ဆိုရှယ်လစ်လမ်းစဉ်ပါတီဝင်များသည် ပြည်သူ့လွှတ်တော် အဖွဲ့ဝင်များ ဖြစ်ကြသည်။
The Constitution of the Socialist Republic of the Union of Burma (1974), Chapter IV: Pyithu Hluttaw လွှတ်​တော်၏သက်တမ်းမှာ လေးနှစ်ဖြစ်သည်။
အစည်းအဝေးကျင်းပရာနေရာ ပြည်သူ့လွှတ်တော်အစည်းအဝေးကို ရန်ကုန်မြို့ရှိ ပြည်သူ့လွှတ်တော်အဆောက်အဦး (ယခု ရန်ကုန်တိုင်းဒေသကြီးလွှတ်တော်အဆောက်အဦး)၌ ကျင်းပသည်။
thumb|ယနေ့ခေတ် ရန်ကုန်တိုင်းလွှတ်တော်အဖြစ် ကျင်းပနေသော ယခင်ပြည်သူ့လွှတ်တော် အဆောက်အဦး အခွင့်အာဏာ ပြည်သူ့လွှတ်တော်သည် နိုင်ငံတော်၏ အမြင့်ဆုံး အာဏာပိုင်အဖွဲ့အစည်းဖြစ်သည့်အားလျော်စွာ အောက်ပါအဖွဲ့အစည်းများကို ဖွဲ့စည်းပေးရသည်။
နိုင်ငံတော်ကောင်စီ ဗဟိုအာဏာပိုင်အဖွဲ့အစည်းများ ဝန်ကြီးအဖွဲ့ ပြည်သူ့တရားသူကြီးအဖွဲ့ ပြည်သူ့ဥပဒေအကျိုးဆောင်အဖွဲ့ ပြည်သူ့လုပ်ငန်းစစ်ဆေးရေးအဖွဲ့ လွှတ်တော်အဖွဲ့အစည်းများ သဘာပတိအဖွဲ့ နိုင်ငံတော်ကာကွယ်ရေးနှင့် လုံခြုံရေးရာ ကော်မီတီ လွှတ်တော်ရေးရာကော်မီတီများ အခြားလိုအပ်သော ကော်မီရှင်နှင့် ကော်မတီများ သဘာပတိအဖွဲ့ လွှတ်တော်ကိုကြီးကြပ်ရန်အတွက် လွှတ်တော်အစည်းအဝေး တစ်ကြိမ်စတိုင်း သဘာပတိအဖွဲ့ဝင်များကို ရွေးချယ်ရသည်။
ပထမဆုံးအကြိမ်ကျင်းပသော လွှတ်တော်အစည်းအဝေးတွင် ယာယီသဘာပတိကို ဦးစွာရွေးချယ်ပြီးမှ သဘာပတိအဖွဲ့ကို ဆက်လက်ရွေးချယ်သည်။
ပြည်နယ်နှင့် တိုင်း တခုစီမှ ပြည်သူ့လွှတ်တော်ကိုယ်စားလှယ်များသည် ပြည်နယ်နှင့်တိုင်း အလိုက် မိမိတို့အထဲမှ သဘာပတိအဖွဲ့ဝင် တဦးကျစီကို ရွေးချယ်တင်မြှောက်ရသည်။
သဘာပတိအဖွဲ့ဝင်များသည် လွှတ်တော်အစည်းအဝေး ကျင်းပသည့်နေ့များတွင် ပြည်နယ် နှင့် တိုင်းအမည် အက္ခရာစဉ်အလိုက် အလှည့်ကျ သဘာပတိများအဖြစ် တာဝန်ယူဆောင်ရွက်ကြရသည်။
ပြည်ထောင်စုဆိုရှယ်လစ်သမ္မတမြန်မာနိုင်ငံတော် ဖွဲ့စည်းပုံအခြေခံဥပဒေ နိုင်ငံတော်ကောင်စီ ပြည်သူ့လွှတ်တော်သည် အဖွဲ့ဝင် ၂၉ဦးပါဝင်သော နိုင်ငံတော်ကောင်စီကို ဖွဲ့စည်းပေးရသည်။
ဗဟိုအာဏာပိုင်အဖွဲ့အစည်းများ လွှတ်တော်မှ ချမှတ်ထားသော လုပ်ငန်းများကို တာဝန်ယူ ဆောင်ရွက်ရန်အတွက် ဝန်ကြီး အဖွဲ့ကို ပြည်သူ့လွှတ်တော် ကိုယ်စားလှယ် အနည်းဆုံးတဆယ့်ငါးဦးမှ အများဆုံး နှစ်ဆယ့်ငါးဦးဖြင့် ဖွဲ့စည်းရသည်။
ပြည်သူ့တရားသူကြီးအဖွဲ့ကို ပြည်သူ့လွှတ်တော် ကိုယ်စားလှယ် အနည်းဆုံး ငါးဦးမှ အများဆုံး ကိုးဦးဖြင့် ဖွဲ့စည်းရသည်။
ပြည်သူ့ဥပဒေ အကျိုးဆောင်အဖွဲ့ကို ပြည်သူ့လွှတ်တော်ကိုယ်စားလှယ် အနည်းဆုံး ငါးဦးမှ အများ ဆုံး ကိုးဦးဖြင့် ဖွဲ့စည်းရသည်။
ပြည်သူ့လုပ်ငန်း စစ်ဆေးရေးအဖွဲ့ကို ပြည်သူ့လွှတ်တော်ကိုယ်စားလှယ် အနည်းဆုံး ငါးဦးမှ အများဆုံး ကိုးဦးဖြင့် ဖွဲ့စည်းရသည်။
ထိုအဖွဲ့များအတွက် အဖွဲ့ဝင်အရေအတွက်ကို ရွေးချယ်ထားပြီးဖြစ်သော နိုင်ငံတော်ကောင်စီက သတ်မှတ်သည်။
နိုင်ငံတော်ကာကွယ်ရေးနှင့် လုံခြုံရေးကော်မီတီ နိုင်ငံတော်ကောင်စီဥက္ကဋ္ဌနှင့် အတွင်းရေးမှူးမှအပ ကျန်ကောင်စီဝင်များမှလေးဦး၊ ဝန်ကြီးအဖွဲ့မှ ဝန်ကြီးချုပ်၊ကာကွယ်ရေး၊နိုင်ငံခြားရေး၊ပြည်ထဲရေး၊ ဘဏ္ဍာရေးနှင့် သက်ဆိုင်သောဝန်ကြီးများ စုစုပေါင်း ၉ဦးပါဝင်သည်။
ပြည်သူ့လွှတ်တော် ဥက္ကဋ္ဌ () သည် ပြည်သူ့လွှတ်တော်၏ ဥက္ကဋ္ဌဖြစ်သည်။
လက်ရှိဥက္ကဋ္ဌမှာ ဦးတီခွန်မြတ်ဖြစ်ကာ ဖွဲ့စည်းပုံအ​ခြေခံဥပ​ဒေ ပုဒ်မ (၄၂၄)၊ ပြည်သူ့လွှတ်တော်ဆိုင်ရာ ဥပဒေ ပုဒ်မ (၁၇) တို့ အရ ဆက်လက်တာဝန်ထမ်းဆောင်နေသူဖြစ်သည်။
တာဝန်သက်တမ်း ပြည်သူ့လွှတ်တော်ဥက္ကဋ္ဌ၏ သက်တမ်းမှာ ပြည်သူ့လွှတ်တော်သက်တမ်းအတိုင်းဖြစ်သည်။
သို့ရာတွငွ လွှတ်တော်ဥက္ကဋ္ဌနှင့် ဒုတိယဥက္ကဋ္ဌတို့သည် နောက်တစ်ကြိမ်လွှတ်တော်သက်တမ်း ပထမပုံမှန်အစည်းအဝေး မစမီအထိ ဥက္ကဋ္ဌနှင့် ဒုတိယဥက္ကဋ္ဌတာဝန်များကို ထမ်းဆောင်ခွင့်ရှိသည်။
ဥက္ကဋ္ဌများ စာရင်း № ပုံ အမည်(မွေးဖွား-ကွယ်လွန်) သက်တမ်း ပါတီစတင်ပြီးဆုံးရက်ပေါင်း ၁ 90px သူရဦးရွှေမန်း ၃၁ ဇန်နဝါရီ ၂၀၁၁ ၂၉ ဇန်နဝါရီ ၂၀၁၆ USDP ၂ 90px ဦးဝင်းမြင့် ၁ ဖေဖော်ဝါရီ ၂၀၁၆ ၂၁ မတ် ၂၀၁၈ NLD ၃ 90px ဦးတီခွန်မြတ် ၂၂ မတ် ၂၀၁၈ လက်ရှိ တစ်သီးပုဂ္ဂလ ပြည်သူ့လွှတ်တော် ဒုတိယဥက္ကဋ္ဌများ № ပုံ အမည်(မွေးဖွား-ကွယ်လွန်) သက်တမ်း ပါတီစတင်ပြီးဆုံးရက်ပေါင်း ၁ 90px ဦးနန္ဒကျော်စွာ ၃၁ ဇန်နဝါရီ ၂၀၁၁ ၂၉ ဇန်နဝါရီ ၂၀၁၆ USDP ၂ 90px ဦးတီခွန်မြတ် ၁ ဖေဖော်ဝါရီ ၂၀၁၆ ၂၁ မတ် ၂၀၁၈ တစ်သီးပုဂ္ဂလ ၃ 90px ဦးထွန်းထွန်းဟိန်၂၂ မတ် ၂၀၁၈ ၃၁ ဇန်နဝါရီ ၂၀၂၁ NLD ကိုးကား ကဏ္ဍ:ပြည်သူ့လွှတ်တော်။
အမျိုးသားလွှတ်တော် ဥက္ကဋ္ဌ () သည် အမျိုးသားလွှတ်တော် ၏ ဥက္ကဋ္ဌ ဖြစ်သည်။
ဥက္ကဋ္ဌများ စာရင်း № ပုံ အမည်(မွေးဖွား-ကွယ်လွန်) သက်တမ်း ပါတီစတင်ပြီးဆုံးရက်ပေါင်း ၁ 90px ဦးခင်အောင်မြင့် ၃၁ ဇန်နဝါရီ ၂၀၁၁ ၂၉ ဇန်နဝါရီ ၂၀၁၆ USDP ၂ 90px မန်းဝင်းခိုင်သန်း ၃ ဖေဖော်ဝါရီ ၂၀၁၆ ၃၁ ဇန်နဝါရီ ၂၀၂၁ NLD ဒုတိယ ဥက္ကဋ္ဌများ № ပုံ အမည်(မွေးဖွား-ကွယ်လွန်) သက်တမ်း ပါတီစတင်ပြီးဆုံးရက်ပေါင်း ၁ 90px ဦးမြငြိမ်း ၃၁ ဇန်နဝါရီ ၂၀၁၁ ၂၉ ဇန်နဝါရီ ၂၀၁၆ USDP ၂ 90px ဦးအေးသာအောင် ၃ ဖေဖော်ဝါရီ ၂၀၁၆ ၃၁ ဇန်နဝါရီ ၂၀၂၁ ANP ကိုးကား ကဏ္ဍ:အမျိုးသားလွှတ်တော်။
NGC 31 ခရုတ်ပတ်ပုံစံ ဂယ်လက်ဆီဖြစ်ပြီး Phoenix ကြယ်စုတန်းတွင် တည်ရှိသည်။
NGC 32 သည် G7 အမျိုးအစား ကြယ်ပုဝါ ဖြစ်ပြီး ပီဂါဆု ကြယ်စုတန်းတွင် တည်ရှိသည်။
ရှာဖွေတွေ့ရှိမှု NGC 32 ကို ဂျာမန်လူမျိုး နက္ခတ္တပညာရှင် Johann Friedrich Julius Schmidt ဆိုသူက အောက်တိုဘာ ၁၀၊ ၁၈၆၁ ခုနှစ်တွင် ရှာဖွေတွေ့ရှိခဲ့သည်။
NGC 3982 သည် အလယ်အလတ်တန်းစား ခရုပတ်ပုံစံ ဂလက်ဆီဖြစ်ပြီး ကြယ်စုတန်း အာရှာ မေဂျာမှ အလင်းနှစ် သိန်းပေါင်း ၆၈ ကွာဝေးသည်။
ယင်းအား UGC 6918 ဟုလည်းသိထားသည်။
၁၇၈၉ ခုနှစ် ဧပြီလ ၁၄ ရက်တွင် ဝီလီယံ ဟာရှယ်မှ ရှာဖွေတွေ့ရှိခဲ့ပြီး ဂြိုဟ်ဆိုင်ရာ နက်ဗျူလာဟု မှားယွင်းသတ်မှတ်ခဲ့သည်။
NGC 3982. Students for the Exploration and Development of Space. Retrieved March 3, 2009 NGC 3982 သည် M109 Group ၏ အစိတ်အပိုင်းဖြစ်သည်။
မြင်သာသော အရွယ်အစား ၁၂.၀ တွင် မြင်နိုင်ရန် တယ်လီစကုပ် လိုအပ်မည်ဖြစ်သည်။
တယ်လီစကုပ်အသေးစားဖြင့်ကြည့်ပါက ဂယ်လက်ဆီသည် အလွန်မှေးမှိန်စွာ ပေါ်လာမည်ဖြစ်သည်။
ယေဘုယျ NGC 3982 သည် Seyfert ဂယ်လက်ဆီဖြစ်ပြီး နဂါးငွေ့တန်း ဂယ်လက်ဆီ၏ သုံးပုံတစ်ပုံအရွယ်အစားရှိသော အလင်းနှစ် ၃၀၀၀၀ အထိ ကျယ်ပြောလှသည်။
ဂယ်လက်ဆီသည် မိမိတို့ဆီမှ တစ်က္ကန့်လျင် ၁၁၉ ကီလိုမီတာနှုန်းဖြင် ဝေးရာသို့ပြေးနေသည်။
ဂယ်လက်ဆီသည် ကျွန်တော်တို့ မိခင်ဂယ်လက်ဆီနှင့် ဆင်တူကာ အလယ်ဗဟိုတွင် တွင်းနက်တည်ရှိပြီး ခရုပတ်လက်မောင်းအနားတွင် ကြယ်များ ဖွဲ့တည်လျက်ရှိသည်။
ယင်းနေရာများတွင် ဆူပါနိုဗာများအား ရှာတွေ့ရတတ်သည်။
ဆူပါနိုဗာ 1998aq ၁၉၉၈ ခုနှစ်တွင် NGC 3982 တွင် ဆူပါနိုဗာတစ်ခု ဖြစ်ပွားခဲ့သည်။
ယင်းအား ဗြိတိသျှလူမျိုး ဝါရင့်နက္ခတ္တပညာရှင် Mark Armstron မှ ရှာဖွေတွေ့ရှိခဲ့ပြီး တွေ့ရှိချိန်တွင် မြင်သာသော အရွယ်အစား ၁၄.၉ ရှိခဲ့သည်။
ယင်းသည် ၂ ရက်ခန့် တောက်ပနေခဲ့သည်။
ဆူပါနိုဗာဖြစ်ရပ်များသည် နှစ်တစ်ရာကြာတိုင်း ဖြစ်ပွားလေ့ရှိကာ နက္ခတ္တပညာရှင်များသည် NGC 3982 အား အဆင့်မြင့်တယ်လီစကုပ်များဖြင့် လေ့လာရန် စိုင်းပြင်လျက်ရှိကြသည်။
ကျမ်းကိုး thumb|NGC 3982 ပြင်ပလင့် Spiral Galaxy NGC 3982 @ SEDS NGC objects pages The Distance to Supernova 1998aq in NGC3982 Arxiv, 2001 NGC 3982 at ESA/Hubble Circumnuclear Star Forming Activity in NGC 3982 Category:အာရှာ မေဂျာ (ကြယ်စုတန်း)။
မြောက်အမေရိက နက်ဗျူလာ (NGC 7000 သို့မဟုတ် Caldwell 20) သည် ဆိုင်နပ် ကြယ်စုတန်းတွင်ရှိပြီး ထုတ်လွှတ် နက်ဗျူလာဖြစ်သည်။
ထင်ရှားသောပုံစံမှာ မြောက်အမေရိကနှင့်တူသောကြောင့်ဖြစ်သည်။
ယေဘုယျ အချက်အလက် 400px|thumbnail|left|NGC 7000 သည် Cygnus ကြယ်စုတန်းတွင် လူသိများသည် နက်ဗျူလာတစ်ခုဖြစ်သည်။
မြောက်အမေရိက နက်ဗျူလာသည် ကြီးမားပြီး လပြည့်ဝန်းထက် အရွယ်အစား လေးဆပိုကြီးသည်။
သို့သော် မျက်နှာပြင်တောက်ပမှုသည် နည်းပါးလှပြီး သာမန်မျက်စိဖြင့် မမြင်ရပေ။
ယင်းအား တယ်လီစကုပ်များဖြင့် ကြည့်သည့်တိုင်အောင် ကောင်းမွန်စွာ မမြင်ရပေ။
အလင်းစစ်ထုတ်သည့် အထူးကိရိယာများဖြင့် ကြည့်ပါက မြင်နိုင်သည်။
တချို့ကပြောကြသည်မှာ နက်ဗျူလာသည် အလင်းနှစ် ၁၈ဝဝ အကွာအဝေးထိ ရှည်လျားပြီး ပကတိအရွယ်အစားမှာ အလင်းနှစ် ၁ဝဝ ရှိသည်ဟုဆိုကြသည်။
နက်ဗျူလာအား ၁၇၈၆ ခုနှစ် အောက်တိုဘ ၂၄ ရက်နေ့တွင် ဝီလီယံ ဟာရှယ်ဆိုသူမှ ရှာဖွေတွေ့ရှိခဲ့သည်။
ကျမ်းကိုး ပြင်ပလင့် The North America Nebula (NGC 7000) at the astro-photography site of Mr. T. Yoshida. NASA APOD: The North America and Pelican Nebulae (June 30, 2009) NASA APOD: The North America Nebula (May 1, 2000) NASA APOD: The North America Nebula (June 6, 1996) NGC7000 starpointing.com – Central part of the North America Nebula: The Great Wall Category:နက်ဗျူလာများ Category:ဆိုင်နပ် (ကြယ်စုတန်း)။
Redirect မြောက်အမေရိက နက်ဗျူလာ။
နေပြည်တော်ကောင်စီ () သည် မြန်မာနိုင်ငံတော် သမ္မတ၏ တိုက်ရိုက်အုပ်ချုပ်မှုအောက်တွင်ရှိသည့် နေပြည်တော် ပြည်ထောင်စုနယ်မြေကို စီမံအုပ်ချုပ်သည့် အဖွဲ့အစည်းဖြစ်သည်။
ကောင်စီကို သမ္မတမှ ဖွဲ့စည်းပြီး အရပ်သားနှင့် တပ်မတော် ကိုယ်စားလှယ်များကို ကောင်စီ အဖွဲ့ဝင်များအဖြစ် သမ္မတမှ ရွေးချယ်သည်။
ကောင်စီကို သမ္မတအား တိုက်ရိုက် အစီရင်ခံရသည့် ဥက္ကဋ္ဌတစ်ဦးမှ ဦးဆောင်သည်။
နေပြည်တော် ကောင်စီသည် ပြည်ထဲရေး ဝန်ကြီးဌာန အထွေထွေအုပ်ချုပ်ရေး ဦးစီးဌာန နှင့် တွဲဖက်ထားပြီး အထွေထွေအုပ်ချုပ်ရေး ဦးစီးဌာန အကြီးအကဲသည် နေပြည်တော် ကောင်စီ၏ အတွင်းရေးမှူးလည်း ဖြစ်သည်။
ကောင်စီဥက္ကဋ္ဌများ +ပုံတာဝန်သက်တမ်းသမ္မတရင်းမြစ်၁။
100x100pxဦးသိန်းညွန့်၃၀ မတ် ၂၀၁၁ – ၃၀ မတ် ၂၀၁၆ဦးသိန်းစိန်သမ္မတရုံးဝန်ကြီးအဖြစ် ပူးတွဲထမ်းဆောင်၂။
ကောင်စီဝင်များ ဦးသိန်ညွန့်ကောင်စီ စဉ်အမည်ရာထူးတာဝန်သက်တမ်းသမ္မတ၁။
ဦးသိန်းညွန့်ဥက္ကဋ္ဌ၃၀ မတ် ၂၀၁၁ – ၃၀ မတ် ၂၀၁၆ဦးသိန်းစိန်၂။
ဦးသန်းဌေးကောင်စီဝင်၃၀ မတ် ၂၀၁၁ – ၃၀ မတ် ၂၀၁၆၃။
ဦးသန်းအောင်၄။
ဗိုလ်မှူးကြီး မြင့်အောင်သန်း၅။
ဦးကံချွန်၆။
ဒေါက်တာ ပိုင်စိုး၇။
ဦးစောလှ၈။
ဦးမြင့်ဆွေ၉။
ဦးမြင့်ရွှေ၁၀။
ဦးမျိုးညွန့် ကိုးကား Category:မြန်မာနိုင်ငံရှိ အစိုးရအဖွဲ့အစည်းများ Category:နေပြည်တော် ကဏ္ဍ:ပြည်ထောင်စုအဆင့် ရုံး၊ အဖွဲ့အစည်းများ။
ပလောင်ပြည်နယ် လွတ်မြောက်ရေးတပ်ဦး (; အတိုကောက် PSLF) သည် မြန်မာနိုင်ငံရှိ နိုင်ငံရေး အဖွဲ့အစည်းတစ်ခု ဖြစ်သည်။
ပလောင်ပြည်နယ် လွတ်မြောက်ရေးတပ်ဦး၏ လက်နက်ကိုင်အဖွဲ့အစည်းဖြစ်သော တအာင်း အမျိုးသား လွတ်မြောက်ရေး တပ်မတော် တွင် အဖွဲ့ဝင် ၁,၅၀၀ ခန့် ပါဝင်သည်။
Myanmar Peace Monitor / TNLA သမိုင်းကြောင်း ပလောင်အမျိုးသား တပ်ဦးကို ၁၉၆၃ ခုနှစ် ဇန်နဝါရီလ ၁၂ ရက်နေ့တွင် ရှမ်းပြည်နယ်ရှိ တိုင်းရင်းသားခေါင်းဆောင်များဖြင့် ဖွဲ့စည်းခဲ့သည်။
၁၉၇၆ ခုနှစ် ဇန်နဝါရီလ ၁၂ ရက်နေ့တွင် ပလောင်အမျိုးသားတပ်ဦး၏ ခေါင်းဆောင်တစ်ဦးဖြစ်သူ မိုင်းကွမ်းတောင်သည် ကချင်လွတ်မြောက်ရေးတပ်မတော် (ကေအိုင်အေ) နှင့် မဟာမိတ်ပြုကာ ပလောင်ပြည် လွတ်မြောက်ရေးအဖွဲ့ (Palaung State Liberation Organization; အတိုကောက် PSLO)နှင့် ယင်း၏ လက်နက်ကိုင်အဖွဲ့ဖြစ်သော ပလောင်ပြည်နယ် လွတ်မြောက်ရေးတပ်မတော် (Palaung State Liberation Army; အတိုကောက် PSLA) ကို ဖွဲ့စည်းခဲ့သည်။
၁၉၉၁ ခုနှစ် ဧပြီ ၂၇ တွင် PSLP နှင့် PSLA တို့ အပစ်အခတ်ရပ်စဲရေးကို သဘောတူညီခဲ့ကြသည်။
သို့သော် အချို့အဖွဲ့ဝင်များက အပစ်အခတ်ရပ်စဲရေးကို စိတ်ကျေနပ်မှုမရှိသဖြင့် ပလောင်ပြည်နယ် လွတ်မြောက်ရေးတပ်ဦးကို ၁၉၉၂ ခုနှစ် ဇန်နဝါရီလ ၁၂ ရက်နေ့တွင် ကရင် အမျိုးသား အစည်းအရုံး ဌာနချုပ်၌ မိုင်းတင်မောင်၏ ဦးဆောင်မှုဖြင့် ဖွဲ့စည်းခဲ့ကြသည်။
တအာင်း အမျိုးသား လွတ်မြောက်ရေး တပ်မတော် (; အတိုကောက် TNLA) သည် ပလောင်ပြည်နယ် လွတ်မြောက်ရေးတပ်ဦး (Palaung State Liberation Front; PSLF) ၏ လက်နက်ကိုင် အဖွဲ့အစည်းဖြစ်သည်။
သမိုင်းကြောင်း TNLA ကို ပလောင်ပြည်နယ် လွတ်မြောက်ရေးအဖွဲ့/တပ်မတော် (Palaung State Liberation Organization/Army; PSLO/A) အနေဖြင့် စတင်ဖွဲ့စည်းခဲ့ပြီး ၁၉၉၁ ခုနှစ်တွင် အစိုးရနှင့် အပစ်အခတ်ရပ်စဲရေး သဘောတူညီချက်ကို လက်မှတ်ရေးထိုးခဲ့ကာ ၂၀၀၅ ခုနှစ်တွင် လက်နက်စွန့်ခဲ့သည်။
PSLO/A ပြိုကွဲပြီးနောက် တအာင်းခေါင်းဆောင် တာအိုက်ပေါင်းနှင့် တာဘုန်းကျော်တို့သည် တအာင်းလူမျိုး ကိုယ်ပိုင်ဆုံးဖြတ်ခွင့်ရရှိရေးအတွက် တအောင်း အမျိုးသား လွတ်မြောက်ရေး တပ်မတော်ကို ပလောင်ပြည်နယ် လွတ်မြောက်ရေးတပ်ဦးနှင့်အတူ ဖွဲ့စည်းခဲ့သည်။
TNLA သည် ကချင်လွတ်မြောက်ရေးတပ်မတော် နှင့် ရှမ်းပြည်တပ်မတော်-မြောက်ပိုင်းတို့နှင့် မဟာမိတ်ဖွဲ့ထားပြီး ရှမ်းပြည်နယ် မြောက်ပိုင်းတွင် စစ်ရေးလှုပ်ရှားမှုများကို ပူးတွဲဆောင်ရွက်သည်။
၂၀၁၀ အထွေထွေ ရွေးကောက်ပွဲနှင့် ၂၀၁၁-၂၀၁၅ မြန်မာ့နိုင်ငံရေး ပြုပြင်ပြောင်းလဲမှု ပြီးနောက် အစိုးရက တအောင်းလူမျိုးများအတွက် အထူးကိုယ်ပိုင်အုပ်ချုပ်ခွင့်ရဒေသအဖြစ် ရှမ်းပြည်နယ်မြောက်ပိုင်းတွင် ပလောင်ကိုယ်ပိုင်အုပ်ချုပ်ခွင့်ရဒေသကို ဖွဲ့စည်းခဲ့သည်။
ထိုဒေသသည် စာသင်ကျောင်းနှင့် ဆေးရုံအနည်းငယ်သာရှိသည့် နိုင်ငံ၏ မတိုးတက်သေးသော ဒေသတစ်ခု ဖြစ်သည်။
၂၀၂၁ ခုနှစ် စစ်အာဏာသိမ်းပြီးနောက်တွင် TNLA သည် မဟာမိတ်များဖြစ်သော ရက္ခိုင့်တပ်တော်၊ မြန်မာအမျိုးသား ဒီမိုကရက်တစ် မဟာမိတ်တပ်မတော်တို့နှင့် အတူ တပ်မတော်အား တိုက်ခိုက်မှုများ ပြန်လည်ဖြစ်ပွားလာခဲ့သည်။
TNLA နှင့် MNDAA တို့သည် ၂၀၂၁ ခုနှစ် မေလ ၄ ရက်နေ့နှင့် ၅ ရက်နေ့တို့တွင် ရှမ်းပြည်နယ်မြောက်ပိုင်း၌ စစ်ကောင်စီ၏ နေရာအတော်များများကို တိုက်ခိုက်မှုများ ပြုလုပ်ခဲ့သည်။
TNLA နှင့် SSPP ပူးပေါင်းအဖွဲ့သည် RCSS နှင့် ၂၀၂၁ ခုနှစ် မတ်လနှင့် ဧပြီလများတွင် တိုက်ပွဲများ ဖြစ်ပွားခဲ့ပြီး အရပ်သားများစွာ ဒဏ်ရာရရှိခဲ့သလို နေရပ်စွန့်ခွာမှုများ ဖြစ်ပွားခဲ့သည်။
TNLA ၏ ဒုတိယစစ်ဦးစီးချုပ် တာဘုန်းကျော်က စစ်ကောင်စီကို ဆန့်ကျင်သည့်အနေဖြင့် ဖွဲ့စည်းခဲ့သော အမျိုးသားညီညွတ်ရေးအစိုးရကို ထောက်ခံကြောင်း ပြောဆိုခဲ့သည်။
လက်ရှိ ၂၀၂၁ ခုနှစ် တွင် စစ်တပ် မှ အာဏာသိမ်းပြီးနောက်တွင်မူ စစ်တပ်နှင့် TNLA ကြား တိုက်ပွဲများ ပြန်လည် ပြင်းထန်လာခဲ့သည်။
https://www.youtube.com/watch?v=yEEEGq8RRMU https://www.youtube.com/watch?v=yEEEGq8RRMUတအာင်းအမျိုးသားလွတ်မြောက်ရေးတပ်မတော် (TNLA) သည် မြန်မာအမျိုးသားဒီမိုကရက်တစ် မဟာမိတ်တပ်မတော် (MNDAA)နှင့် အာရက္ခတပ်တော် (AA) တို့နှင့် ပူးပေါင်းပြီး ဆင်နွဲခဲ့သည့် ၁၀၂၇ စစ်ဆင်ရေးသည် အထူးထင်ရှားခဲ့ပြီး မြန်မာ့ပြည်တွင်းစစ် ၏ အခြေအနေသည် မြို့သိမ်းတိုက်ပွဲများအထိ ပိုမိုပြင်းထန်ကျယ်ပြန့်လာခဲ့သည်။
တအာင်းအမျိုးသားလွတ်မြောက်ရေးတပ်မတော် သည် ၁၀၂၇ စစ်ဆင်ရေး အပိုင်း(၁) နှင့် (၂) အတွင်း မန္တလေးတိုင်းဒေသကြီးအတွင်းရှိ မိုးကုတ်မြို့ အပါအဝင် ရှမ်းပြည်နယ်၊မြောက်ပိုင်း ရှိ နောင်ချို၊ ကျောက်မဲ၊ မန်တုံ၊ နမ္မတူ၊ နမ့်ခမ်း၊ နမ့်ဆန်၊ သီပေါ၊ ကွတ်ခိုင်၊ မိုးမိတ်၊ မိုင်းလုံ၊ မိုင်းငေါ့ အစရှိသည့် မြို့ ၁၂ မြို့ကို သိမ်းပိုက် အုပ်ချုပ်နိုင်ခဲ့သည်။
၂၀၂၅ ခုနှစ် ဇူလိုင် ၁၆ ရက်၊ မွန်းတည့် ၁၂ နာရီချိန်ခန့်တွင် နောင်ချိုမြို့ တစ်မြို့လုံးအား တပ်မတော်က တအာင်းအမျိုးသားလွတ်မြောက်ရေးတပ်မတော်ထံမှ ပြန်လည်တိုက်ခိုက်သိမ်းယူခဲ့သည်။
အကြမ်းဖက်အုပ်စုအဖြစ် ကြေညာခံထားရခြင်း ၂၀၂၄ ခုနှစ် စက်တင်ဘာ ၂ ရက်နေ့တွင် နိုင်ငံတော်စီမံအုပ်ချုပ်ရေးကောင်စီလက်အောက်ခံ အကြမ်းဖက်မှုတိုက်ဖျက်ရေးဗဟိုအဖွဲ့က အမိန့်အမှတ် ၁/၂/၂၀၂၄ ဖြင့် တအာင်းအမျိုးသားလွတ်မြောက်ရေးတပ်မတော် (TNLA) ကို မြန်မာအမျိုးသားဒီမိုကရက်တစ် မဟာမိတ်တပ်မတော် (MNDAA)နှင့် အာရက္ခတပ်တော် (AA) တို့နှင့်အတူ အကြမ်းဖက်အုပ်စုအဖြစ် ကြေညာခဲ့သည်။
ကိုးကား ပြင်ပလင့်ခ်များ Palaung State Liberation Front ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ ကဏ္ဍ:ရှမ်းလက်နက်ကိုင်အဖွဲ့အစည်းများ။
ချင်းအမျိုးသားတပ်ဦး (; အတိုကောက် CNF) သည် မြန်မာနိုင်ငံရှိ အတိုက်အခံအဖွဲ့အစည်း တစ်ခု ဖြစ်သည်။
ချင်းအမျိုးသား တပ်ဦး၏ လက်နက်ကိုင် အဖွဲ့အစည်းဖြစ်သော ချင်းအမျိုးသားတပ်မတော် (Chin National Army; CNA) သည် မြန်မာအစိုးရအား ၁၉၈၈ ခုနှစ် မတ်လ ၂၀ ရက်ကတည်းက ဆန့်ကျင်တိုက်ခိုက်ခဲ့သည်။
Chin National Front Official WebsiteCNF Facebook page သမိုင်းကြောင်း ချင်းအမျိုးသား တပ်ဦးကို ၁၉၈၈ ခုနှစ် မတ်လ ၂၀ ရက်နေ့တွင် စတင်ဖွဲ့စည်းခဲ့သည်။
ချင်းလူမျိုးများ၏ ကိုယ်ပိုင်အခွင့်အရေးနှင့် မြန်မာနိုင်ငံတွင်း လွတ်လပ်သော ဖက်ဒရယ်ပြည်ထောင်စုစနစ် တည်ထောင်နိုင်ရန် အတွက် ဖွဲ့စည်းခဲ့ခြင်းဖြစ်သည်။
၂၀၁၂ ခုနှစ်တွင် ချင်းအမျိုးသားတပ်ဦးနှင့် မြန်မာအစိုးရတို့ အပစ်အခတ်ရပ်စဲရေး သဘောတူညီချက်ကို လက်မှတ်ရေးထိုးခဲ့ကြသည်။
၂၀၂၁ စစ်အာဏာသိမ်းမှု နောက်ပိုင်း မေလ ၂၉ ရက်နေ့တွင် CNF သည် အမျိုးသားညီညွတ်ရေးအစိုးရ (NUG) နှင့် နှစ်ဖက်သဘောတူညီချက်တစ်ရပ်ကို လက်မှတ်ရေးထိုးခဲ့သည်။
အဆိုပါ သဘောတူညီချက်တွင် အပြန်အလှန်အသိအမှတ်ပြုမှုနှင့် လေးစားမှုဖြင့် အာဏာရှင်စနစ်ကို ဆန့်ကျင်တော်လှန်ရေး၊ ဖက်ဒရယ်ဒီမိုကရေစီစနစ် ဖော်ဆောင်ရေးတို့အတွက် တန်းတူရေးအခြေခံဖြင့် ပူးပေါင်းဆောင်ရွက်သွားမည်ဟု ပါဝင်သည်။